Tiesas (sestā palāta) 2023. gada 16. novembra spriedums – Komisija/Nīderlande (Pensijas kapitāls pēc nodošanas)
(lieta C‑360/22) (1)
Valsts pienākumu neizpilde – LESD 258. pants – Darba ņēmēju brīva pārvietošanās – Pakalpojumu sniegšanas brīvība – Kapitāla brīva aprite – LESD 45., 56. un 63. pants – Līguma par Eiropas Ekonomikas zonu 28., 36. un 40. pants – Pensijas tiesību vērtības nodošanas nosacījumi – Ar darba devēja starpniecību uzkrāta papildpensija – Pārrobežu situācija
1.      Personu brīva pārvietošanās – Pakalpojumu sniegšanas brīvība – Kapitāla brīva aprite – Līguma noteikumi – Ar šīm pamatbrīvībām saistīta valsts pasākuma pārbaude – Kritēriji, ar ko nosaka piemērojamos noteikumus
(LESD 45., 56. un 63. pants)
(skat. 18. punktu)
2.      Personu brīva pārvietošanās – Darba ņēmēji – Līguma noteikumi – Piemērošanas joma – Nodokļu tiesību akti – Valsts tiesību akti par migrējošo darba ņēmēju iegūto pensijas tiesību vērtības nodošanas aplikšanu ar nodokli – Iekļaušana
(LESD 45. pants; EEZ līguma 28. pants)
(skat. 19. – 21. punktu)
3.      Personu brīva pārvietošanās – Darba ņēmēji – Ierobežojumi – Nodokļu tiesību akti – Valsts tiesību akti par migrējošo darba ņēmēju iegūto pensijas tiesību vērtības nodošanas aplikšanu ar nodokli – Nodošana pensiju apdrošināšanas organizācijai, kas atrodas citā dalībvalstī – Atbrīvojums no nodokļa tikai gadījumā, kad pastāv iespēja atpirkt identiskas pensijas tiesības tām, kas paredzētas valsts tiesībās – Nepieļaujamība – Pamatojums – Neesamība
(LESD 45. pants; EEZ līguma 28. pants)
(skat. 29. – 35., 49. – 60. punktu un rezolutīvās daļas 1. punktu)
Rezolutīvā daļa
1)
Nīderlandes Karaliste, pieņemdama un atstādama spēkā Pensioenwet (Pensiju likums) 85. panta 1. punkta b) apakšpunktā un 87. panta 2. punkta f) apakšpunktā – kopsakarā ar Wet op de loonbelasting 1964 (1964. gada Algas nodokļa likums) redakcijas, kas piemērojama saistībā ar šo prasību, 19.b panta 2. punktu – ietvertos noteikumus pensijas kapitāla pārskaitīšanas jomā, saskaņā ar kuriem pensijas tiesību vērtības nodošanu pensiju apdrošināšanas iestādei citā dalībvalstī (ārpus Nīderlandes Karalistes) neapliek ar nodokli vienīgi tad, ja iespējas atpirkt šīs tiesības kapitāla formā ir identiskas ar Nīderlandes tiesību aktos paredzētajām iespējām vai ierobežotākas nekā tās, nav izpildījusi savus pienākumus, kuri izriet no LESD 45. panta, kā arī 1992. gada 2. maija Līguma par Eiropas Ekonomikas zonu 28. panta.
2)
Nīderlandes Karaliste atlīdzina tiesāšanās izdevumus.
1 OV C 318, 22.8.2022.